26. 2. 80 De Europæiske Fællesskabers Tidende Nr. L 52/9 II (Retsakter hvis offentliggørelse ikke er obligatorisk) RÅD RÅDETS AFGØRELSE af 18. februar 1980 om nedsættelse af et rådgivende ad hoc-udvalg for oparbejdning af bestrålet nukleart brændsel (80/237/Euratom) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske Atomenergifællesskab, under henvisning til udkast til afgørelse forelagt af Kommissionen, og ud fra følgende betragtning : Kommissionen har forelagt Rådet en meddelelse om »elementer i en fællesskabsstrategi vedrørende oparbejdning af bestrålet nukleart brændsel« — TRUFFET FØLGENDE AFGØRELSE : Eneste artikel Der nedsættes et rådgivende ad hoc-udvalg for oparbejdning af bestrålet nukleart brænd- sel, hvis mandat er angivet i bilaget. Udvalget sammensættes af sagkyndige fra offentlige organer samt fra sådanne virksomhe- der, som beskæftiger sig med de forskellige oparbejdningsaspekter, der nævnes i Kommis- sionens meddelelse, således at tre sagkyndige udpeges af hver medlemsstats regering, og tre sagkyndige repræsenterer Kommissionen. Udvalget vælger selv sin formand. Sekretari- atsopgaverne varetages af Generalsekretariatet for Rådet. Udvalget kan efter fælles aftale rådføre sig med sagkyndige fra ikke-medlemsstater og med virksomheder i ikke-medlems- stater. Udfærdiget i Bruxelles, den 18. februar 1980. På Rådets vegne G. MARCORA Formand